Rikunarita-ORG/Wikinium huggingface dataset:
# พืชมีท่อลำเลียง

| พืชมีท่อลำเลียง ช่วงเวลาที่มีชีวิตอยู่:  |
| --- |
|  |
| *Athyrium filix-femina* |
|  |
| การจำแนกชั้นทางวิทยาศาสตร์  |
| อาณาจักร: | พืช Plantae |
| *เคลด*: | Embryophytes |
| *เคลด*: | Polysporangiophytes |
| *เคลด*: | **พืชมีท่อลำเลียง** Tracheophyta Sinnott, 1935 ex Cavalier-Smith, 1998 |
| **การแบ่งกลุ่ม** † สูญพันธุ์ |
| * พืชไร้เมล็ด
	+ †*Cooksonia*
	+ †Rhyniophyta
	+ †Zosterophyllophyta
	+ Lycopodiophyta
	+ †Trimerophytophyta
	+ Polypodiophyta
	+ †Progymnospermophyta
* การแบ่งกลุ่ม Spermatophyta
	+ †Pteridospermatophyta
	+ Pinophyta
	+ Cycadophyta
	+ Ginkgophyta
	+ Gnetophyta
	+ Magnoliophyta (angiosperms)
	+ †Bennettitales
 |

**พืชมีท่อลำเลียง** (อังกฤษ: *Vascular plants*) หรือที่เรียกว่า **Tracheophyta** เป็นกลุ่มพืชขนาดใหญ่ (มีสปีชีส์ที่ยอมรับแล้วประมาณ 300,000 สปีชีส์) ซึ่งนิยามไว้ว่าเป็นพืชบกที่มีเนื้อเยื่อที่ใช้ลิกนิน (ไซเลม) สำหรับนำน้ำและแร่ธาตุไปทั่วทั้งพืช พวกเขายังมีเนื้อเยื่อที่ไม่ใช้ลิกนิน (โฟลเอม) เพื่อนำผลิตภัณฑ์จากการสังเคราะห์ด้วยแสง พืชที่มีท่อลำเลียง ได้แก่ คลับมอส หางม้า เฟิร์น พืชเมล็ดเปลือย (รวมทั้งต้นสน) และพืชดอก

## ลักษณะเฉพาะ

นักพฤกษศาสตร์กำหนดพืชมีท่อลำเลียงด้วยคุณสมบัติหลักสามประการ:

* พืชมีท่อลำเลียงมีเนื้อเยื่อท่อลำเลียงซึ่งกระจายทรัพยากรไปทั่วพืช มีเนื้อเยื่อท่อลำเลียงสองชนิดในพืช: ไซเลมและโฟลเอม ไซเลมและโฟลเอมมีความสัมพันธ์กันอย่างใกล้ชิดและโดยทั่วไปจะอยู่ติดกันในพืช การรวมกันของหนึ่งไซเลมและหนึ่งโฟลเอมที่อยู่ติดกันเรียกว่ามัดท่อลำเลียง วิวัฒนาการของเนื้อเยื่อท่อลำเลียงในพืชทำให้พวกมันสามารถพัฒนาไปมีขนาดที่ใหญ่กว่าพืชที่ไม่มีท่อลำเลียงซึ่งขาดเนื้อเยื่อนำเฉพาะเหล่านี้จึงถูกจำกัดให้มีขนาดค่อนข้างเล็ก
* ในพืชมีท่อลำเลียงระยะการเจริญเติบโตหลักคือสปอโรไฟต์ ซึ่งสร้างสปอร์และเป็นไดพลอยด์ (มีโครโมโซมสองชุดต่อเซลล์)
* พืชมีท่อลำเลียงมีราก ใบ และลำต้นที่แท้จริง แม้ว่าบางกลุ่มจะสูญเสียลักษณะเหล่านี้ไปแล้วอย่างน้อยหนึ่งอย่างก็ตาม

## ดูเพิ่ม

* ไบรโอไฟต์
* พืชไม่มีท่อลำเลียง

## อ้างอิง
# พืชมีเมล็ด

| พืชมีเมล็ด ช่วงเวลาที่มีชีวิตอยู่:  |
| --- |
|  |
| สนสกอต (*Pinus sylvestris*) สมาชิกในกลุ่ม Pinophyta |
|  |
| เมเปิลซิคามอร์ *Acer pseudoplatanus* สมาชิกในกลุ่ม Eudicots |
| การจำแนกชั้นทางวิทยาศาสตร์  |
| อาณาจักร: | พืช Plantae |
| *เคลด*: | พืชมีท่อลำเลียง Tracheophyta |
| *เคลด*: | **Spermatophytes** Spermatophyta |
| Extant divisions |
| * Gymnospermae
	+ Cycadophyta
	+ Ginkgophyta
	+ Pinophyta
	+ Gnetophyta
* Angiospermae
 |
| ชื่อพ้อง |
| * Phanerogamae
 |

**พืชมีเมล็ด** (อังกฤษ: *seed plant*) หรือ **สเปอร์มาโทไฟต์** (อังกฤษ: *spermatophyte*) คือพืชใด ๆ ที่ผลิตเมล็ด พืชมีเมล็ดจัดเป็นหมวดหมู่หนึ่งของพืชบก ซึ่งรวมถึงพืชบกที่เราคุ้นเคยส่วนใหญ่ เช่น พืชดอก และพืชเมล็ดเปลือย แต่ไม่รวมถึงเฟิร์น มอสส์ หรือสาหร่าย

## คำอธิบาย

พืชมีเมล็ดที่ยังมีชีวิตอยู่ในปัจจุบันแบ่งออกเป็นห้าส่วน โดยสี่ส่วนแรกจัดอยู่ในกลุ่มพืชเมล็ดเปลือย ซึ่งเป็นพืชที่มีเมล็ดแบบไม่ถูกห่อหุ้ม ได้แก่

* *Cycadophyta* เป็นกลุ่มพืชเขตร้อนและกึ่งเขตร้อน
* *Ginkgophyta* ซึ่งมีเพียงชนิดเดียวที่ยังมีชีวิตอยู่ เป็นต้นไม้ในสกุล *Ginkgo*
* *Pinophyta* เป็นพืชจำพวกสน (conifer) ซึ่งเป็นไม้ต้นและไม้พุ่มที่ออกกรวยสน
* *Gnetophyta* เป็นพืชเนื้อไม้หลายชนิดที่อยู่ในสกุลที่หลงเหลืออยู่ ได้แก่ *Ephedra*, *Gnetum* และ *Welwitschia*

ส่วนที่ห้าที่ยังมีชีวิตอยู่ในปัจจุบันคือ พืชดอก หรือที่เรียกว่า แองจิโอสเปิร์ม (angiosperm) หรือ แมกโนลิโอไฟต์ (magnoliophyte) ซึ่งเป็นกลุ่มพืชมีเมล็ดที่ใหญ่ที่สุดและมีความหลากหลายมากที่สุด

* พืชดอก หรือแองจิโอสเปิร์ม มีเมล็ดที่ถูกห่อหุ้มอยู่ภายในผล ซึ่งแตกต่างจากพืชเมล็ดเปลือย

นอกเหนือจากกลุ่มสิ่งมีชีวิตทั้งห้ากลุ่มที่กล่าวมาข้างต้นแล้ว บันทึกซากดึกดำบรรพ์ยังมีหลักฐานของกลุ่มพืชมีเมล็ดที่สูญพันธุ์ไปแล้วอีกมากมาย ซึ่งรวมถึง

* *Pteridospermae* หรือที่เรียกกันว่า "เฟิร์นมีเมล็ด" (seed ferns) เป็นหนึ่งในกลุ่มพืชบกกลุ่มแรกที่ประสบความสำเร็จ และป่าไม้ที่ประกอบด้วยเฟิร์นมีเมล็ดเป็นหลักนั้นแพร่หลายในช่วงปลายมหายุคพาลีโอโซอิก
* *Glossopteris* เป็นสกุลของต้นไม้ที่โดดเด่นที่สุดในมหาทวีปทางใต้โบราณที่ชื่อกอนด์วานา ในช่วงยุคเพอร์เมียน

เมื่อเข้าสู่ยุคไทรแอสซิก ความสำคัญทางนิเวศวิทยาของเฟิร์นมีเมล็ดก็ลดลง ในขณะที่ตัวแทนของกลุ่มพืชเมล็ดเปลือยสมัยใหม่กลับมีจำนวนมากและครองพื้นที่เหนือกว่ามาจนถึงช่วงปลายยุคครีเทเชียส ซึ่งเป็นช่วงที่พืชดอกเกิดการแพร่ขยายและกระจายพันธุ์อย่างรวดเร็ว
# พืชดอก

| พืชดอก (Magnoliophyta) ช่วงเวลาที่มีชีวิตอยู่: จูแรสซิกยุคหลัง - ปัจจุบัน |
| --- |
|  |
| การจำแนกชั้นทางวิทยาศาสตร์  |
| อาณาจักร: | พืช Plantae |
| *เคลด*: | พืชมีท่อลำเลียง Tracheophyta |
| *เคลด*: | Spermatophytes Spermatophyta |
| *เคลด*: | **พืชดอก** Angiosperms |
| ชั้น |
| * Magnoliopsida - พืชใบเลี้ยงคู่
* Liliopsida - พืชใบเลี้ยงเดี่ยว
 |

**พืชดอก** ชื่อวิทยาศาสตร์ว่า **Magnoliophyta** เรียกอีกอย่างหนึ่งว่า **Angiospermae** หรือ **Angiosperms** เป็นกลุ่มของพืชกลุ่มใหญ่กลุ่มหนึ่ง มีดอกไม้ และเมล็ดเป็นส่วนประกอบ ซึ่งเมล็ดจะกลายเป็นผลไม้

พืชดอกแบ่งได้ออกเป็นกลุ่มใหญ่ 8 กลุ่มดังนี้ เรียงตามจำนวนสปีชีส์

1. Asteraceae หรือ *Compositae* (ตระกูลเดซี) : 26,000 สปีชีส์
2. Orchidaceae (ตระกูลกล้วยไม้) : 20,000 (ประมาณ 30,000)
3. Fabaceae หรือ *Leguminosae* (ตระกูลถั่ว) : 17,000
4. Poaceae หรือ *Gramineae* (ตระกูลหญ้า) : 9,000
5. Rubiaceae (ตระกูลMadder) : 7,000
6. Euphorbiaceae (ตระกูลSpurge) : 5,000
7. Malvaceae (ตระกูลMallow) : 4,300
8. Cyperaceae (ตระกูลSedge) : 4,000

นอกจาก 8 กลุ่มหลักยังได้มีกลุ่มอื่นอีกมากกว่า 460 ตระกูล
# อันดับหน่อไม้ฝรั่ง

| อันดับหน่อไม้ฝรั่ง ช่วงเวลาที่มีชีวิตอยู่:  |
| --- |
|  |
| หน่อไม้ฝรั่ง (*Asparagus officinalis*) |
| การจำแนกชั้นทางวิทยาศาสตร์  |
| อาณาจักร: | พืช Plantae |
| *เคลด*: | พืชมีท่อลำเลียง Tracheophyta |
| *เคลด*: | พืชดอก Angiosperms |
| *เคลด*: | พืชใบเลี้ยงเดี่ยว Monocots |
| อันดับ: | **หน่อไม้ฝรั่ง** Asparagales Link |
| สกุลต้นแบบ |
| *Asparagus* L. |
| วงศ์ |
|

วงศ์
* Amaryllidaceae 74
* Asparagaceae 75
* Asphodelaceae 73
* Asteliaceae 65
* Blandfordiaceae 64
* Boryaceae 63
* Doryanthaceae 69
* Hypoxidaceae 67
* Iridaceae 71
* Ixioliriaceae 70
* Lanariaceae 66
* Orchidaceae 62
* Tecophilaeaceae 68
* Xeronemataceae 72
*sensu* LAPG
 |
| ชื่อพ้อง |
| * Asparagales Bromhead
* Iridales Dumort.
 |

**อันดับหน่อไม้ฝรั่ง** หรือ **Asparagales** เป็นอันดับของพืชใบเลี้ยงเดี่ยวที่ใช้การจัดจำแนกพืชระบบ APG III ตั้งชื่อตามวงศ์ Asparagaceae อันดับนี้เสนอขึ้นครั้งแรกโดย Huber เมื่อ พ.ศ. 2520 และต่อมาได้นำไปใช้ในระบบดาลเกรน (Dahlgren system) ใน พ.ศ. 2528 ก่อนหน้านี้ สมาชิกส่วนใหญ่ของอันดับนี้เคยอยู่ในอันดับ Liliales ซึ่งเป็นที่รวมของพืชใบเลี้ยงเดี่ยวที่กลีบรวมมีสี และไม่สะสมแป้งในเอนโดสเปิร์ม แต่จากการศึกษาทางด้านดีเอ็นเอได้แสดงให้เห็นว่าอันดับ Liliales ควรแบ่งออกเป็นอย่างน้อย 3 อันดับคือ Liliales, Asparagales และ Dioscoreales

## อ้างอิง

## บรรณานุกรม

* Angiosperm Phylogeny Group III (2009), "An update of the Angiosperm Phylogeny Group classification for the orders and families of flowering plants: APG III", *Botanical Journal of the Linnean Society*, **161** (2): 105–121, doi:10.1111/j.1095-8339.2009.00996.x
* Bromhead, Edward Ffrench (1838), "An Attempt to ascertain Characters of the Botanical Alliances", *Edinburgh New Philosophical Journal*, **25**: 123–134, สืบค้นเมื่อ 21 เมษายน 2015
* Dahlgren, Rolf M.; Clifford, H.T. & Yeo, P.F. (1985), *The Families of the Monocotyledons: structure, evolution, and taxonomy*, Berlin: Springer-Verlag, ISBN 978-3-642-64903-5, สืบค้นเมื่อ 14 เมษายน 2015
* Huber, H. (1977), "The treatment of monocotyledons in an evolutionary system of classification", ใน Kubitzki, Klaus (บ.ก.), *Flowering plants: Evolution and classification of higher categories. Symposium, Hamburg, September 8–12, 1976*, Plant Systematics and Evolution, Supplementum 1, Wien: Springer, pp. 285–298, doi:10.1007/978-3-7091-7076-2\_18, ISBN 978-3-211-81434-5
* Haston, Elspeth; Richardson, James E.; Stevens, Peter F.; Chase, Mark W.; Harris, David J. (2009), "The Linear Angiosperm Phylogeny Group (LAPG) III: a linear sequence of the families in APG III", *Botanical Journal of the Linnean Society*, **161** (2): 128–131, doi:10.1111/j.1095-8339.2009.01000.x
* Stevens, P.F. (2016) [2001], *Angiosperm Phylogeny Website*, Missouri Botanical Gardens, สืบค้นเมื่อ 7 กุมภาพันธ์ 2016
* "Asparagales Link", *Tropicos*, Missouri Botanical Garden, 2015, สืบค้นเมื่อ 13 April 2015

## แหล่งข้อมูลอื่น

* Biodiversity Heritage Library
# วงศ์พลับพลึง

| วงศ์พลับพลึง |
| --- |
|  |
| *Amaryllis belladonna* |
| การจำแนกชั้นทางวิทยาศาสตร์  |
| อาณาจักร: | พืช Plantae |
| *เคลด*: | พืชมีท่อลำเลียง Tracheophyta |
| *เคลด*: | พืชดอก Angiosperms |
| *เคลด*: | พืชใบเลี้ยงเดี่ยว Monocots |
| อันดับ: | หน่อไม้ฝรั่ง Asparagales |
| วงศ์: | **พลับพลึง** Amaryllidaceae |
| วงศ์ย่อย |
| * Agapanthoideae
* Allioideae
* Amaryllidoideae
 |

**วงศ์พลับพลึง** (ชื่อวิทยาศาสตร์: Amaryllidaceae) เป็นวงศ์ของพืชล้มลุก หลายฤดู มีลำต้นใต้ดินแบบหัวหอม จัดเป็นพืชใบเลี้ยงเดี่ยว อยู่ในอันดับ Asparagales ชื่อวงศ์มาจากสกุล *Amaryllis*

ขอบเขตของวงศ์นี้มีความแตกต่างกัน ดารจัดจำแนกล่าสุดของ APG (APG III) จัดให้วงศ์นี้ครอบคลุมอย่างกว้างโดยมีถึง 3 วงศ์ย่อยคือ

* En:Agapanthoideae (เดิมเป็นวงศ์ Agapanthaceae)
* En:Allioideae (เดิมเป็นวงศ์ Alliaceae)
* En:Amaryllidoideae (วงศ์ Amaryllidaceae เดิม). ซึ่งด้วยมุมมองนี้ ทำให้วงศ์พลับพลึงมี 75 สกุลและ 1,600 สปีชีส์

พืชในวงศ์นี้มีใบเขียวสด ยาว ดอกเป็นดอกช่อแบบซี่ร่ม เกิดบนก้านที่ไม่มีใบ วงศ์ย่อย Agapanthoideae มีรังไข่อยู่เหนือวงศ์ชั้นของกลีบดอก เช่นเดียวกับวงศ์ย่อย Allioideae ซึ่งเป็นวงศ์ย่อยของหัวหอม วงศ์ย่อยนี้จะผลิตสารประกอบ allyl sulfide ซึ่งให้กลิ่นที่เป็นเอกลักษณ์ของหัวหอม ส่วนวงศ์ย่อย Amaryllidoideae มีรังไข่อยู่ใต้วงชั้นของกลีบดอก

## อ้างอิง
# ไม้ล้มลุก

ดอกเวอโรนิคา ลองกิโฟเลีย (Veronica longifolia) ซึ่งเป็นพืชโตชั่วฤดูชนิดหนึ่ง
**ไม้ล้มลุก** (อังกฤษ: Herbaceous plant ในภาษาพฤกษศาสตร์เรียกสั้นๆ ว่า “Herb”) เป็นพืชที่ใบและก้านตายราบลงไปถึงดินเมื่อสิ้นฤดูการปลูก พืชโตชั่วฤดูอาจจะเป็นพืชปีเดียว, พืชสองปี หรือไม้ล้มลุกหลายปีก็ได้

พืชโตชั่วฤดูที่เป็นพืชปีเดียวจะตายโดยไม่ฟื้นเมื่อสิ้นฤดูการปลูก หรือเมื่อออกดอกและผลแล้วก็จะปลูกจากเมล็ดได้อีกในฤดูการปลูกของปีต่อมา

ไม้ล้มลุกหลายปีและพืชสองปีจะมีก้านที่ตายราบลงเมื่อสิ้นฤดูการปลูกแต่บางส่วนที่ติดดินของยังคงมีเซลล์ที่มีชีวิตอยู่ต่อไปในฤดูที่จะมาถึง (ในกรณีพืชสองปีก็จะมีชีวิตอยู่จนถึงฤดูการปลูกในปีต่อมาก่อนที่จะออกดอกและตาย) ส่วนที่จะโตขึ้นใหม่ในฤดูการปลูกในปีถัดมาจะก่อตัวขึ้นบนดินหรือใต้ดินที่รวมทั้วราก หัว ไรโซม หรือ หน่อ หรือกิ่งใต้ดินแบบต่างๆ ตัวอย่างของพืชโตชั่วฤดูที่เป็นพืชสองปีก็ได้แก่แครอท และ พาร์สนิพ ไม้ล้มลุกหลายปีก็ได้แก่โบตั๋น, ฮอสตา, สะระแหน่ และ เฟิร์นเกือบทุกชนิด ในทางตรงกันข้ามพืชที่ไม่ใช่ไม้ล้มลุกหลายปีจะเป็นไม้แข็ง (woody plant) ที่มีกิ่งเหนือดินที่ยังมีชีวิตอยู่ระหว่างช่วงที่หยุดเจริญเติบโต และแตกหน่อในฤดูการปลูกในปีต่อมาจากกิ่งที่อยู่เหนือดินซึ่งรวมทั้งต้นไม้ ไม้พุ่ม และ ไม้เถา

ลักษณะการเติบโตเช่นที่กล่าวนี้เกิดขึ้นในบริเวณภูมิภาคที่อากาศเย็นและมีสี่ฤดูโดยฤดูกาลปลูกจะอยู่ในช่วงระหว่างฤดูใบไม้ผลิจนถึงฤดูร้อน

## อ้างอิง
# แอฟริกาใต้ (ภูมิภาค)

แผนที่แสดงที่ตั้งของภูมิภาคแอฟริกาใต้
**แอฟริกาใต้** เป็นภูมิภาคในทวีปแอฟริกาที่ประกอบไปด้วยทะเลทรายและทุ่งหญ้าสะวันนา ประกอบไปด้วยฝั่งทะเลและภูเขาสูง

ภูมืภาคแอฟริกาใต้เป็นที่ตั้งของแม่น้ำหลายสาย โดยกายภาพทางภูมิศาสตร์ แม่น้ำแซมบีซีเป็นแม่น้ำที่ใหญ่ที่สุด แม่น้ำแซมเบซีไหลจากทางตะวันตกเฉียงเหนือของแซมเบียและแองโกลาตะวันตกไปยังมหาสมุทรอินเดียบนชายฝั่งโมซัมบิก โดยไหลผ่านน้ำตกวิกตอเรียบริเวณชายแดนระหว่างแซมเบียและซิมบับเว น้ำตกวิกตอเรียเป็นหนึ่งในน้ำตกที่ใหญ่ที่สุดในโลกและเป็นแหล่งท่องเที่ยวที่สำคัญของภูมิภาค

ประเทศที่อยู่ในภูมิภาคนี้คือ

* บอตสวานา
* เลโซโท
* นามิเบีย
* เอสวาตินี
* แอฟริกาใต้

แต่ในบางทีอาจจะรวมถึง

* แองโกลา
* คอโมโรส
* มาดากัสการ์
* มาลาวี
* มอริเชียส
* โมซัมบิก
* แซมเบีย
* ซิมบับเว

แต่ในขณะเดียวกันภูมิภาคนี้ก็ยังมีทรัพยากรธรรมชาติที่ล้ำค่าคือ ทองคำขาว เหล็ก เพชร ทองและอีกมากมาย ประเทศที่เจริญมากที่สุดในภูมิภาคนี้คือ ประเทศแอฟริกาใต้ อีกทั้งในภูมิภาคนี้ยังมีประเทศที่ปกครองโดยระบอบกษัตริย์ถึง 2 ประเทศด้วยกันคือ ประเทศเลโซโทและประเทศเอสวาตินี

## อ้างอิง

*
# เจสตอร์

เจสตอร์| ไฟล์:JSTOR vector logo.svg |
| ภาพจับหน้าจอ
หน้าแรกของเว็บไซต์ |
| ประเภท | ห้องสมุดดิจิทัล |
| ภาษาที่ใช้ได้ | อังกฤษ (รวมเนื้อหาในภาษาอื่นด้วย) |
| เจ้าของ | Ithaka Harbors, Inc. |
| สร้างโดย | มูลนิธิแอนดรูว์ ดับเบิลยู. เมลลอน |
| ผู้ก่อตั้ง | วิลเลียม จี. โบเวน |
| ยูอาร์แอล | jstor.org |
| ลงทะเบียน | ใช่ |
| เปิดตัว | 1995 (1995) |
| สถานะปัจจุบัน | ยังดำเนินงานอยู่ |
| หมายเลข OCLC | 46609535  |
|  |
| Links |
| เว็บไซต์ | www.jstor.org |
| รายชื่อเรื่อง | support.jstor.org/hc/en-us/articles/115007466248-JSTOR-Title-Lists |
|  |

**เจสตอร์** (อังกฤษ: *JSTOR* ออกเสียงว่า เจสตอร์ /ˈdʒeɪstɔːr/ ย่อมาจาก *Journal Storage* แปลว่า หน่วยเก็บวารสาร) เป็นห้องสมุดดิจิทัลที่ตั้งขึ้นใน พ.ศ. 2538 (ค.ศ. 1995)
ในเบื้องต้นมีแต่วารสารวิชาการฉบับย้อนหลังที่ได้จัดทำเป็นฉบับอิเล็กทรอนิกส์แล้ว แต่ปัจจุบันรวมหนังสือ เอกสารหลัก และวารสารฉบับปัจจุบันต่าง ๆผู้อ่านสามารถค้นหาเอกสารฉบับเต็มของวารสารเกือบ 2,000 วารสาร

โดยปี 2556 มีสถาบันมากกว่า 8,000 สถาบันจากประเทศกว่า 160 ประเทศที่สามารถเข้าอ่าน JSTOR ได้ สมาชิกเท่านั้นจะสามารถเข้าถึงข้อมูลส่วนมาก แต่ก็มีข้อมูลเก่าที่เป็นสาธารณะอื่น ๆ ที่ทุกคนสามารถเข้าถึงได้ฟรี

รายได้ของเจสตอร์ใน พ.ศ. 2558 อยู่ที่ 86 ล้านดอลลาร์สหรัฐ

## การใช้งาน

ในปี 2555 ผู้ใช้ JSTOR ทำการค้นหา 152 ล้านรายการ ดูบทความกว่า 113 ล้านชิ้น และดาวน์โหลดเอกสารกว่า 73.5 ล้านฉบับ
มีการใช้ JSTOR ในงานวิจัยทางภาษาเพื่อตรวจสอบแนวโน้มการใช้ภาษาในระยะยาว และเพื่อวิเคราะห์ความแตกต่างระหว่างเพศในการตีพิมพ์เอกสารวิชาการ

## อ้างอิง

## อ่านเพิ่ม

* Gauger, Barbara J.; Kacena, Carolyn (2006). "JSTOR usage data and what it can tell us about ourselves: is there predictability based on historical use by libraries of similar size?". *OCLC Systems & Services*. **22** (1): 43–55. doi:10.1108/10650750610640801.
* Seeds, Robert S. (November 2002). "Impact of a digital archive (JSTOR) on print collection use". *Collection Building*. **21** (3): 120–22. doi:10.1108/01604950210434551.
* Spinella, Michael P. (2007). "JSTOR: Past, Present, and Future". *Journal of Library Administration*. **46** (2): 55–78. doi:10.1300/J111v46n02\_05. S2CID 216117863.
* Spinella, Michael (2008). "JSTOR and the changing digital landscape". *Interlending & Document Supply*. **36** (2): 79–85. doi:10.1108/02641610810878549.

## แหล่งข้อมูลอื่น

* เว็บไซต์ทางการ
* "Libraries and institutions offering access". JSTOR. สืบค้นเมื่อ October 21, 2015. Searchable database, includes many public libraries offering free access to library card holders.
* "Register & Read". JSTOR. สืบค้นเมื่อ October 21, 2015. Free individual registration, offering free read-only access (no printing or saving) to three articles every two weeks (seventy-eight per year).
* JSTOR Early Journal Content : Free Texts : Download & Streaming : Internet Archive
# พับเมด

PubMed is provided by the United States National Library of Medicine.
**พับเมด** (อังกฤษ: *PubMed*) เป็นเครื่องมือค้นหาฐานข้อมูลตัวหนึ่งซึ่งเรียกใช้ข้อมูลจากฐานข้อมูล MEDLINE ซึ่งประกอบด้วยแหล่งอ้างอิง บทคัดย่อ และบทความตัวเต็มทางวิทยาศาสตร์และชีวเวชศาสตร์
นับถึง 27 ตุลาคม 2553 PubMed มีฐานข้อมูลแหล่งอ้างอิงมากกว่า 20 ล้านแหล่งอ้างอิง นับย้อนหลังไปถึง ค.ศ. 1966 มีฐานข้อมูลพร้อมบทคัดย่อกว่า 11.5 ล้าน และพร้อมบทความตัวเต็มแบบไม่คิดค่าใช้จ่ายกว่า 3.1 ล้านบทความ

## PubMed Identifier

**PMID** ย่อมาจาก PubMed identifier หรือ PubMed unique identifier เป็นตัวเลขประจำเอกสารที่อยู่ในระบบของพับเมด ซึ่งเริ่มนับตั้งแต่ 1 เป็นต้นมา สามารถใช้ตัวเลขดังกล่าวในการค้นหาเอกสารในระบบของพับเมดได้ ตัวเลขดังกล่าวเป็นคนละอย่างกับ PMCID (PubMed Central identifier) ซึ่งเป็นรหัสตัวอักษรและตัวเลขที่ใช้ระบุบทความทางวิชาการฉบับเต็มที่ตีพิมพ์ไว้ใน PubMed Central

## อ้างอิง

## แหล่งข้อมูลอื่น

* PubMed
* PubMed Online Tutorials
* PubMed Help
* Advanced PubMed search tutorial — from OpenWetWare.org
* Other PubMed Search Engines Resource Guide
# Agapanthus

ดอกไม้และใบของ Agapanthus
Agapanthus /ˌæɡəˈpænθəs/ เป็นสกุลในอนุวงศ์ Agapanthoideae ของวงศ์พืชดอก Amaryllidaceaeชื่อนี้ได้มาจากภาษากรีก: ἀγάπη ( *agapē* - "รัก"), ἄνθος ( *anthos* - "ดอกไม้")

*Agapanthus* บางสายพันธุ์มีชื่อสามัญคือ **ลิลลี่แห่งแม่น้ำไนล์** (lily of the Nile) หรือ **ลิลลี่แอฟริกา** (African lily) ในสหราชอาณาจักร อย่างไรก็ตามพวกมันไม่ใช่ทั้งลิลลี่และสปีชีส์ทั้งหมดนั้นก็ไม่ได้มีถิ่นกำเนิดในอัฟริกาส่วนใต้ (แอฟริกาใต้, เลโซโท, สวาซิแลนด์, โมซัมบิก) ถึงแม้ว่าบางสปีชีส์จะถูกนำมาปลูกในที่ต่าง ๆ ทั่วโลก (ออสเตรเลีย บริเตนใหญ่ เม็กซิโก เอธิโอเปีย จาเมกา เป็นต้น)

ขอบเขตของสปีชีส์ในสกุลนี้ไม่ชัดเจน และแม้จะมีการศึกษาอย่างเข้มข้น จำนวนสปีชีส์ที่ได้รับการยอมรับจากหน่วยงานต่าง ๆ แตกต่างกันระหว่าง 6 ถึง 10 ชนิดต้นแบบของสกุลนี้คือ มีการผลิตลูกผสมและพันธุ์ปลูกที่ดีมากมาย และได้รับการปลูกตลอดพื้นที่อบอุ่นของโลก พืชในสกุลนี้สามารถพบเห็นได้ทั่วไปโดยเฉพาะในแคลิฟอร์เนียตอนเหนือ ส่วนใหญ่ถูกระบุในหนังสือที่ตีพิมพ์ในปี 2004

## อ้างอิง

## แหล่งข้อมูลอื่น

* *Agapanthus* เก็บถาวร 2016-03-04 ที่ เวย์แบ็กแมชชีน ที่: ดัชนี Nominum Genericorum เก็บถาวร 2018-11-16 ที่ เวย์แบ็กแมชชีน ที่:

อ้างอิง เก็บถาวร 2010-09-27 ที่ เวย์แบ็กแมชชีน ที่:
NMNH Department of Botany เก็บถาวร 2010-10-01 ที่ เวย์แบ็กแมชชีน
* Agapanthus ที่: Alphabetical Listing by Genera of Validly Published Suprageneric Names ที่: Home page of James L. Reveal and C. Rose Broome
* Original diagnosis of the genus by L'Héritier ทางออนไลน์ที่ Project Gutenberg
* Hoyland Plant Centre- UK National Collection Holders- Agapanthus
* PlantZAfrica: *Agapanthus africanus* เก็บถาวร 2014-09-29 ที่ เวย์แบ็กแมชชีน
*
# หยาดหิมะ

| หยาดหิมะ Snowdrop |
| --- |
|  |
| หยาดหิมะสามัญ |
| การจำแนกชั้นทางวิทยาศาสตร์ |
| อาณาจักร: | พืช |
| (unranked): | พืชดอก |
| (unranked): | พืชใบเลี้ยงเดี่ยว |
| อันดับ: | Asparagales |
| วงศ์: | วงศ์ Amaryllidaceae |
| สกุล: | Galanthus คาโรลัส ลินเนียส |
| สปีชีส์ |
| *G. alpinus*
*G. angustifolius*
*G. cilicicus*
*G. fosteri*
*G. elwesii*
*G. gracilis*
*G. ikariae*
*G. koenenianus*
*G. krasnovii*
*G. lagodechianus*
*G. nivalis*
*G. peshmenii*
*G. platyphyllus*
*G. plicatus*
*G. reginae-olgae*
*G. rizehensis*
*G. transcaucasicus*
*G. trojanus*
*G. woronowii* |

**กาแลนธัส** (อังกฤษ: Galanthus หรือ Snowdrop) เป็นพืชดอกที่อยู่ในวงศ์ Amaryllidaceae ที่มีด้วยกันทั้งหมดราว 20 สปีชีส์ ที่รู้จักกันในชื่อง่ายๆ ว่า **หยาดหิมะ** เป็นดอกไม้หนึ่งในดอกไม้ชนิดแรกที่บานในฤดูใบไม้ผลิ แต่ก็มีบางสายพันธุ์ที่บานตอนปลายฤดูใบไม้ร่วงและฤดูหนาว “หยาดหิมะ” บางครั้งก็สับสนกับ “เกล็ดหิมะ” (Spring Snowflake) ที่อยู่ในสปีชีส์ “Galanthus nivalis” ซึ่งเป็นสปีชีส์ที่แพร่หลายที่สุดในสกุลนี้ ถิ่นกำเนิดอยู่ในบริเวณส่วนใหญ่ของยุโรป ตั้งแต่เทือกเขาพิเรนีสทางตะวันตกไปยังฝรั่งเศส เยอรมนี โปแลนด์ อิตาลี ตอนเหนือของกรีซ และตุรกีในยุโรป กาแลนธัสถูกนำไปปลูกในบริเวณอื่นและขึ้นงามดี แม้ว่ามักจะคิดกันว่าเป็นดอกไม้ป่าท้องถิ่นของอังกฤษแต่อันที่จริงแล้วเป็นสายพันธุ์ที่อาจจะนำเข้ามาในอังกฤษโดยโรมัน หรืออาจจะราวประมาณต้นคริสต์ศตวรรษที่ 16

สปีชีส์ส่วนใหญ่มาจากทางตะวันออกของเมดิเตอเรเนียน แต่ก็มีบ้างที่มาจากทางใต้ของรัสเซีย จอร์เจีย และ อาเซอร์ไบจาน ส่วน “Galanthus fosteri” มาจาก จอร์แดน เลบานอน ซีเรีย ตุรกี และอาจจะจากอิสราเอล

หยาดหิมะทุกสายพันธุ์เป็นพืชยืนต้นที่ปลูกจากหัว

นอกจากนี้ ยังสามารถสกัด เป็นยารักษาโรค อัลไซเมอร์ ได้ ชื่อทางการค้าว่า "Galantamine"

## อ้างอิง

## ดูเพิ่ม

* พืชดอก

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ หยาดหิมะ
# วิกิสปีชีส์

วิกิสปีชีส์|  |
| ขยายภาพจับหน้าจอ
ภาพหน้าจอของหน้าหลัก species.wikimedia.org เมื่อวันที่ 3 พฤษภาคม ค.ศ. 2011 |
| ประเภท | สารบบสายพันธุ์ |
| เจ้าของ | มูลนิธิวิกิมีเดีย |
| สร้างโดย | Benedikt Mandl (ผู้เสนอโครงการในปี ค.ศ. 2004); จิมมี เวลส์ และชุมชนวิกิมีเดีย |
| ยูอาร์แอล | species.wikimedia.org |
| เชิงพาณิชย์ | ไม่ |
| ลงทะเบียน | ไม่บังคับ |
| เปิดตัว | กันยายน ค.ศ. 2004 |

**วิกิสปีชีส์** (อังกฤษ: Wikispecies) เป็นโครงการออนไลน์ในรูปแบบวิกิที่สนับสนุนโดยมูลนิธิวิกิมีเดีย มีเป้าหมายเพื่อสร้างบัญชีรายชื่อเนื้อหาเสรีที่ครอบคลุมของทุกสายพันธุ์ (species) โดยโครงการนี้มุ่งเน้นไปที่กลุ่มนักวิทยาศาสตร์มากกว่าประชาชนทั่วไป จิมมี เวลส์ ระบุว่าผู้เขียนไม่จำเป็นต้องส่งใบปริญญาผ่านโทรสารเพื่อยืนยันตัวตน แต่การส่งเนื้อหาจะต้องผ่านการตรวจสอบและยอมรับจากกลุ่มผู้ใช้งานด้านเทคนิค วิกิสปีชีส์เผยแพร่ภายใต้สัญญาอนุญาตเอกสารเสรีของกนู และสัญญาอนุญาตครีเอทีฟคอมมอนส์ (CC BY-SA 4.0)

โครงการนี้เริ่มต้นในเดือนกันยายน ค.ศ. 2004 โดยเชิญชวนให้นักชีววิทยาจากทั่วโลกมาร่วมแบ่งปันข้อมูล จนกระทั่งในเดือนเมษายน ค.ศ. 2005 โครงการได้เติบโตจนครอบคลุมโครงสร้างการจำแนกชั้นทางวิทยาศาสตร์ตามแบบของลินเนียส (Linnaean taxonomy) พร้อมลิงก์ที่เชื่อมโยงไปยังบทความเกี่ยวกับสายพันธุ์นั้น ๆ ในวิกิพีเดีย

## อ้างอิง

## แหล่งข้อมูลอื่น

* เว็บไซต์ทางการ
# วิกิสนเทศ

Wikidata|  |
| ภาพจับหน้าจอ
หน้าหลักของวิกิสนเทศในเดือนเมษายน ค.ศ. 2021 |
| ประเภท | * ฐานความรู้
* วิกิ
 |
| ภาษาที่ใช้ได้ | หลายภาษา |
| เจ้าของ | มูลนิธิวิกิมีเดีย |
| บรรณาธิกรณ์ | Wikimedia community |
| ยูอาร์แอล | wikidata.org |
| เชิงพาณิชย์ | ไม่ |
| ลงทะเบียน | ไม่จำเป็น |
| เปิดตัว | 29 ตุลาคม 2012 (2012-10-29) |

**วิกิสนเทศ** (อังกฤษ: *Wikidata*) เป็นหนึ่งในโครงการของมูลนิธิวิกิมีเดีย ออกแบบมาเพื่อทำหน้าที่เป็นแหล่งข้อมูลร่วมกันสำหรับข้อมูลบางประเภท เช่น วันเกิด เป็นข้อมูลที่ตรวจสอบแล้ว และสามารถใช้ได้ในโครงการอื่น ๆ ของมูลนิธิวิกิมีเดีย เช่น วิกิพีเดีย การใช้ข้อมูลร่วมกันเช่นนี้คล้ายกับการที่วิกิมีเดียคอมมอนส์เป็นที่รวมไฟล์สื่อสำหรับโครงการอื่นในวิกิมีเดีย

## ประวัติการพัฒนา

A layout of the four main components of a phase 1 Wikidata page, the label, description, aliases, and interlanguage links.
ระบบลิงก์ข้ามภาษาแบบเดิมก่อนมีโครงการวิกิสนเทศ สำหรับแต่ละบทความในทุก ๆ ภาษาจะมีรายการลิงก์ข้ามภาษาของตัวเอง วิกิสนเทศเข้ามาช่วยเป็นศูนย์กลางในการรวบรวมลิงก์เหล่านี้
ลิงก์โยงไปหาโครงการวิกิสนเทศเพื่อแก้ไขลิงก์ข้ามภาษา
วิกิสนเทศเปิดตัวเมื่อวันที่ 30 ตุลาคม พ.ศ. 2555 และเป็นโครงการใหม่ของมูลนิธิวิกิมีเดียโครงการแรกนับแต่ พ.ศ. 2549

โครงการได้รับการสนับสนุนด้วยเงินบริจาคจาก Allen Institute for Artificial Intelligence, Gordon and Betty Moore Foundation, และกูเกิล รวมทั้งสิ้น 1.3 ล้านยูโร การพัฒนาในระยะแรกกำกับดูแลโดย Wikimedia Deutschland และแบ่งออกเป็นสามระยะ

1. การรวมศูนย์ลิงก์ข้ามภาษา – ลิงก์ที่เชื่อมโยงระหว่างบทความวิกิพีเดียในหัวข้อเดียวกันแต่อยู่คนละภาษา
2. เป็นศูนย์กลางสำหรับข้อมูลในกล่องข้อมูลสำหรับวิกิพีเดียทุกภาษา
3. สร้างและปรับปรุงบทความรายชื่อโดยใช้ข้อมูลจากวิกิสนเทศ

การดำเนินการระยะแรกได้เปิดตัวเมื่อ 30 ตุลาคม พ.ศ. 2555 โดยเปิดให้สร้าง item และใส่ข้อมูลพื้นฐาน a label—a name or title, aliases—alternative terms for the label, a description, and interlanguage links สำหรับบทความวิกิพีเดียในหัวข้อหนึ่ง แต่ละ item จะมีหมายเลขประจำตัวกำกับโดยมีตัวอักษร Q นำหน้า เช่น item สำหรับการเมืองคือ Q7163 วิธีการนี้ทำให้สามารถแปลข้อมูลเป็นภาษาต่าง ๆ ได้โดยไม่เอนเอียงไปยังภาษาใดภาษาหนึ่ง

ช่วงแรกนั้นวิกิสนเทศเป็นแหล่งรวมลิงก์ข้ามภาษาของวิกิพีเดีย โดยที่วิกิพีเดียยังไม่อาจเข้าถึงวิกิสนเทศได้โดยตรงและต้องมีชุดข้อมูลลิงก์ข้ามภาษาของตนเอง วันที่ 14 มกราคม พ.ศ. 2556 วิกิพีเดียภาษาฮังการีเป็นวิกิพีเดียภาษาแรกที่เริ่มให้ใช้ลิงก์ข้ามภาษาผ่านวิกิสนเทศ ความสามารถใหม่นี้ได้ขยายออกไปสู่วิกิพีเดียภาษาฮิบรูและภาษาอิตาเลียน ในวันที่ 30 มกราคม ต่อมาจึงขยายสู่วิกิพีเดียภาษาอังกฤษเมื่อวันที่ 13 กุมภาพันธ์ และจะขยายสู่ทุกภาษาในวันที่ 6 มีนาคม

การดำเนินการระยะที่สองได้เริ่มเมื่อ 4 กุมภาพันธ์ พ.ศ. 2556 โดยเริ่มนำ key-value pair มาเชื่อมโยงวิกิพีเดียและวิกิสนเทศเข้าด้วยกัน โดยค่าที่ใช้ได้ยังจำกัดอยู่เฉพาะข้อมูลสองชนิด คือ (items และภาพบนวิกิมีเดียคอมมอนส์) โดยข้อมูลประเภทอื่น เช่น พิกัดภูมิศาสตร์ วันที่ จะตามมาในภายหลัง วิกิพีเดียภาษาต่าง ๆ ยังไม่สามารถเข้าถึงข้อมูลเหล่านี้ที่เป็นส่วนของการพัฒนาระยะที่สองได้

## ดูเพิ่ม

* DBpedia
* Freebase

## อ้างอิง

## แหล่งข้อมูลอื่น

* เว็บไซต์ทางการ  (อุปกรณ์เคลื่อนที่)
* Videos: WikidataCon on *media.ccc.de*
* Wikidata Query Builder
# เผ่า (ชีววิทยา)

The various levels of the scientific classification system.

---

แปดลำดับขั้นสำคัญ ๆ ของการจำแนกชั้นทางวิทยาศาสตร์  ตามแผนภาพไม่ได้แสดงลำดับขั้นที่อยู่อื่น ๆ ที่อยู่ระหว่างนี้
**เผ่า** (อังกฤษ: *tribe*, ละติน: *tribus*) เป็นขั้นอนุกรมวิธานที่อยู่สูงกว่าขั้นสกุล และอยู่ต่ำกว่าขั้นวงศ์และวงศ์ย่อย บางครั้งอาจจำแนกได้อีกเป็นขั้น**เผ่าย่อย** (subtribe)

เผ่าเป็นลำดับการจำแนกที่ไม่ใช่ลำดับการจำแนกหลัก จะนิยมนำมาใช้ในการแบ่งวงศ์ขนาดใหญ่ โดยจะแบ่งเป็นวงศ์ย่อยก่อน และหากวงศ์ย่อยยังมีขนาดใหญ่จึงจะแบ่งออกเป็นเผ่า ชื่อของเผ่าใช้ภาษาละตินและลงปัจจัย -eae สำหรับพืช โครมาลวีโอลาตา ฟังไจ และแบคทีเรีย ส่วนอาณาจักรสัตว์ ลงปัจจัย -ini เช่น ตระกูลย่อยของส้ม (Aurantioideae) แบ่งออกเป็น 2 เผ่า คือ Citreae และ Clauseneae

## อ้างอิง